Ghid de utilizare WALKMAN
Imprimare
Prima pagină > Primii paşi > Alimentarea/Încărcarea > Încărcarea bateriei

## Încărcarea bateriei

Despre modul [Battery Care]
Despre indicatorul de baterie
Bateria playerului se reîncarcă în timp ce playerul este conectat la un computer aflat în funcţiune.
Când conectaţi playerul la computer, utilizaţi cablul USB (inclus).
Când indicaţia bateriei rămase, afişată în colţul din dreapta sus al ecranului, este , înseamnă că încărcarea s-a încheiat. (Durata de încărcare este de aproximativ 3 ore.)
Când utilizaţi playerul pentru prima dată sau dacă nu l-aţi utilizat pentru mult timp, reîncărcaţi-l în totalitate (până la apariţia simbolului în indicaţia bateriei rămase afişată pe ecran).
Notă

- După încărcarea completă, playerul va trece automat în modul aşteptare.

### Despre modul [Battery Care]

În modul [Battery Care], înainte ca bateria să se încarce complet, playerul se opreşte din reîncărcare pentru o perioadă scurtă de timp. Când nu este necesară utilizarea prelungită de-a lungul mai multor ore, puteţi seta opţiunea [Battery Care] la [On] pentru a mări numărul disponibil de cicluri de încărcare şi descărcare, lucru ce poate prelungi semnificativ durata de viaţă a bateriei.
Pentru detalii despre setarea modului [Battery Care], consultaţi [Detalii].
Notă

- În modul [Battery Care], prima linie a indicatorului de baterie va dispărea puţin mai rapid decât este normal. Acest lucru se datorează opririi procesului de reîncărcare a bateriei înainte de fi complet încărcată (pentru a prelungi durata de viaţă a acesteia) şi nu reprezintă o defecţiune.

### Despre indicatorul de baterie

Indicatorul de baterie din zona de informare indică nivelul puterii rămase în baterie.
Pe măsură ce puterea bateriei scade, dispar şi liniile din pictogramă. Dacă apare [LOW BATTERY. Please Charge.], nu puteţi utiliza playerul. În acest caz, încărcaţi bateria prin conectare la computer. Consultaţi [Detalii] în ceea ce priveşte durata bateriei.
Sfat

- Luminozitatea ecranului scade în timpul încărcării.

Notă

- Dacă încărcaţi playerul după o perioadă îndelungată de neutilizare, computerul poate să nu recunoască playerul sau este posibil ca pe ecran să nu se afişeze nimic. Încărcaţi playerul timp de aproximativ 5 minute, după care acesta trebuie să înceapă să funcţioneze din nou în mod normal.

- Încărcaţi bateria la o temperatură ambientală cuprinsă între 5 ºC şi 35 ºC. Dacă încercaţi să încărcaţi bateria la o temperatură ambientală aflată în afara acestui interval, este posibil să apară pictograma şi încărcarea nu se poate realiza.

- Bateria poate fi reîncărcată de aproximativ 500 de ori înainte de a se uza complet. Acest număr poate varia, în funcţie de condiţiile în care utilizaţi playerul.

- [Do not disconnect.] apare pe ecran, în timp ce computerul accesează playerul. În acest interval de timp, nu deconectaţi cablul USB (inclus); în caz contrar, există posibilitatea să se producă deteriorarea datelor care sunt în curs de transfer (sau a celor deja existente în player).

- Butoanele de comandă de pe player sunt inactive când acesta este conectat la un computer.

- Pentru a preveni deteriorarea bateriei, aceasta trebuie încărcată cel puţin o dată la şase luni sau anual.

- Este posibil ca unele dispozitive USB conectate la computer să afecteze funcţionarea adecvată a playerului.

- Nu garantăm reîncărcarea bateriei cu un computer confecţionat/modificat artizanal.

- În cazul în care computerul trece la un mod de economisire a energiei, precum Repaus sau Hibernare, atunci când playerul este conectat cu ajutorul unui cablu USB, bateria playerului nu se încarcă. În schimb, playerul continuă să absoarbă energie din baterie, descărcând-o.

- Nu lăsaţi playerul conectat pentru perioade prelungite de timp la un laptop care nu este conectat la reţeaua de alimentare cu curent alternativ, deoarece playerul poate descărca bateria acestuia.

- Când playerul este conectat la un computer, nu porniţi computerul, nu îl reporniţi, nu îl scoateţi din modul Repaus şi nu îl opriţi. Este posibil ca aceste operaţii să determine funcţionarea defectuoasă a playerului. Deconectaţi playerul de la computer înainte de a efectua aceste operaţii.

- Este posibil să se acumuleze căldură în player în timpul încărcării. Aceasta nu reprezintă o funcţionare defectuoasă.

- După conectarea la un computer cu ajutorul cablului USB, se şterg informaţiile de reluare a ultimului fişier video/muzical/foto etc. redat. Selectaţi din nou conţinutul dorit din fereastra cu listă.

Sus